Priedas Nr. 1

 PATVIRTINTA

 UAB „Druskininkų vandenys“ direktoriaus

 2021 m. vasario mėn. 10 d. Įsakymu Nr. 04v

# UAB „DRUSKININKŲ VANDENYS“

# ASMENS DUOMENŲ TVARKYMO POLITIKA

## INFORMACIJA APIE DUOMENŲ VALDYTOJĄ

* 1. UAB „Druskininkų vandenys“, juridinio asmens kodas 301500997, adresas M. K. Čiurlionio 115, Druskininkai (toliau – Bendrovė, duomenų valdytojas) tvarko bendrovės klientų ir trečiųjų asmenų duomenis, vadovaudamasi Europos Parlamento Tarybos Reglamento (ES) 2016/679 (toliau – Reglamentas) nuostatomis ir kitais teisės aktais, reglamentuojančiais asmens duomenų apsaugą.

## SĄVOKOS

* 1. Politikoje vartojamos šios sąvokos:
		1. **Asmens duomenys** – informacija apie fizinį asmenį, kurio tapatybė nustatyta arba kurio tapatybę galima nustatyti;
		2. **Duomenų subjektas** - asmuo, kuriam priklauso Politikoje nurodytais tikslais tvarkomi asmens duomenys.
		3. **Duomenų subjekto sutikimas** – laisva valia duotas, konkretus ir nedviprasmiškas tinkamai informuoto duomenų subjekto valios išreiškimas pareiškimu arba vienareikšmiais veiksmais, kuriais jis sutinka, kad būtų tvarkomi su juo susiję asmens duomenys.
		4. **Duomenų tvarkymas** – bet kokia automatizuotomis arba neautomatizuotomis priemonėmis su asmens duomenimis ar asmens duomenų rinkiniais atliekama operacija ar operacijų seka, kaip antai rinkimas, įrašymas, rūšiavimas, sisteminimas, saugojimas, adaptavimas ar keitimas, išgava, susipažinimas, naudojimas, atskleidimas persiunčiant, platinant ar kitu būdu sudarant galimybę jais naudotis, taip pat sugretinimas ar sujungimas su kitais duomenimis, apribojimas, ištrynimas arba sunaikinimas.
		5. **Duomenų tvarkytojas** – fizinis arba juridinis asmuo, valdžios institucija, agentūra ar kita įstaiga, kuri duomenų valdytojo vardu tvarko asmens duomenis.
		6. **Reglamentas** – 2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas).

## ASMENS DUOMENŲ TVARKYMO PRINCIPAI

* 1. Bendrovė asmens duomenis tvarko skaidriai, sąžiningai ir teisėtai, laikydamasi galiojančių Europos Sąjungos bei Lietuvos Respublikos teisės aktų reikalavimų ir kontroliuojančių institucijų nurodymų.
	2. Bendrovė asmens duomenis tvarko aiškiai apibrėžtais, teisėtais šioje Politikoje nurodytais tikslais ir tiek, kiek reikia siekiant pasiekti tikslus, dėl kurių jie yra tvarkomi.
	3. Asmens duomenys bendrovėje tvarkomi laikantis šių principų:
		1. Teisėtumo, sąžiningumo ir skaidrumo;
		2. Tikslo apribojimo;
		3. Duomenų kiekio mažinimo;
		4. Tikslumo;
		5. Saugojimo trukmės apribojimo;
		6. Vientisumo ir konfidencialumo;
		7. Atskaitomybės.
	4. Bendrovės darbuotojai, tvarkantys asmens duomenis arba bendrovės vadovo įsakymu įgalioti turėti prieigą prie asmens duomenų, privalo laikytis konfidencialumo principo ir laikyti paslaptyje bet kokią su asmens duomenimis susijusią informaciją, su kuria jie susipažino vykdydami pareigas, nebent tokia informacija būtų vieša pagal teisės aktų nuostatas.
	5. Bendrovė, tvarkydama asmens duomenis, taiko tinkamas technines ir organizacines priemones surinktų duomenų apsaugojimui nuo neteisėtos prieigos, atskleidimo, atsitiktinio praradimo, neleistino naudojimo, pakeitimo, sunaikinimo ar kito neteisėto tvarkymo.
	6. Bendrovė turi teisę duomenų tvarkymo veiksmams (pavyzdžiui, duomenų rinkimo, grupavimo, atsakymų rengimo tikslais) pasitelkti duomenų tvarkytojus. Duomenų tvarkytojai atlieka duomenų subjektų asmens duomenų tvarkymo veiksmus, jiems pavestus rašytine sutartimi arba atskiru nurodymu, išskyrus atvejus, kai įstatymai ir kiti teisės aktai nustato kitaip. Duomenų tvarkytojai privalo garantuoti reikiamas technines ir organizacines duomenų apsaugos priemones ir užtikrinti, kad tokių priemonių būtų laikomasi.

## BENDROVĖS TVARKOMI ASMENS DUOMENYS

* 1. Bendrovė, vadovaudamasi Reglamentu ir šia Politika, tvarko bendrovės buvusių, esamų, naujų ir potencialių klientų, asmenų, apsilankančių bendrovės patalpose ir (ar) bendrovės internetinėje svetainėje [www.drusvand.lt](http://www.drusvand.lt) (toliau – svetainė), asmenų, kurie naudojasi bendrovės teikiamomis elektroninėmis paslaugomis, lankosi bendrovės administruojamose paskyrose, bendrauja su bendrove socialiniuose tinkluose ar telekomunikacijos priemonėmis ar kitu būdu stebi bendrovės veiklą, suinteresuotų asmenų, kurie nėra bendrovės klientai ir kreipiasi paštu, el. paštu ar kitomis ryšio priemonėmis ir kitų asmenų, kurių asmens duomenys gali būti tvarkomi bendrovėje šioje Politikoje numatytais tikslais, asmens duomenis.
	2. Bendrovė asmens duomenis tvarko šiais tikslais:
		1. **Geriamojo vandens tiekimo ir (arba) nuotekų tvarkymo viešųjų sutarčių sudarymas ir vykdymas ir su tuo susijusių teisinių prievolių viešiesiems geriamojo vandens tiekėjams ir/ar nuotekų tvarkytojams vykdymas:**
			1. *Duomenų subjektai*: Bendrovės klientai (fiziniai asmenys) ir bendrovės klientų (juridinių asmenų) atstovai.
			2. *Tvarkomi asmens duomenys*: autentifikavimo duomenys (Bendrovės klientų – fizinių asmenų: vartotojo kodas, vardas, pavardė, gimimo data, esant teisiniam pagrindui - ir kiti asmens tapatybės dokumente pateikti duomenys; Bendrovės klientų – juridinių asmenų: vartotojo kodas, atstovo vardas, pavardė, pareigos Bendrovės kliento įmonėje arba kitas atstovavimo pagrindas), kontaktiniai duomenys (telefono numeris, elektroninio pašto adresas), duomenys apie nekilnojamojo turto objektą (nekilnojamojo turto savininko duomenys, adresas, registro Nr., plotas, žymos ir kita); duomenys, susiję su paslaugų teikimu (sutarties numeris, vartotojo kodas, informacijos siuntimo adresas, skaitiklių numeriai ir rodmenys, vartojimo duomenys), kiti duomenys, kurių tvarkymą nustato teisės aktai.
			3. *Teisiniai pagrindai*: BDAR 6 str. 1 d. (b) p., BDAR 6 str. 1 d. (c) p. (konkretūs teisės aktai – LR Geriamojo vandens tiekimo ir nuotekų tvarkymo įstatymas, Geriamojo vandens tiekimo ir nuotekų tvarkymo infrastruktūros naudojimo ir priežiūros taisyklės, Geriamojo vandens tiekimo ir (arba) nuotekų tvarkymo viešosios sutarties standartinių sąlygų aprašas, LR Piniginės socialinės paramos nepasiturintiems gyventojams įstatymas, LR Pridėtinės vertės mokesčio įstatymas ir kt.), BDAR 6 str. 1 d. (a) p. (asmens kodo tvarkymo atvejais)
			4. *Duomenų saugojimo terminas*: 10 metų po sutarčių nutraukimo (nepriklausomai nuo nutraukimo pagrindo)
			5. *Duomenų šaltiniai*: patys duomenų subjektai, jų įgalioti asmenys ir kiti šaltiniai (valstybės registrai, savivaldos institucijos, bendrojo naudojimo objektų valdytojai ir kt.)
			6. *Duomenų gavėjai*: Teisės aktų numatytais atvejais duomenys gali būti teikiami valstybės ar vietos savivaldos institucijoms, teisėsaugos institucijoms, teismams, namus administruojantiems subjektams.
		2. **Mokėjimų už paslaugas apskaičiavimas ir administravimas:**
			1. *Duomenų subjektai*: Bendrovės klientai (fiziniai asmenys) ir bendrovės klientų (juridinių asmenų) atstovai.
			2. Tvarkomi asmens duomenys: autentifikavimo duomenys (Bendrovės klientų – fizinių asmenų: vartotojo kodas, vardas, pavardė, gimimo data, esant teisiniam pagrindui - ir kiti asmens tapatybės dokumente pateikti duomenys; Bendrovės klientų – juridinių asmenų: vartotojo kodas, atstovo vardas, pavardė, pareigos Bendrovės kliento įmonėje arba kitas atstovavimo pagrindas), kontaktiniai duomenys (telefono numeris, elektroninio pašto adresas), duomenys apie nekilnojamojo turto objektą (nekilnojamojo turto savininko duomenys, adresas, registro Nr., plotas, žymos ir kita); duomenys, susiję su paslaugų teikimu (sutarties numeris, vartotojo kodas, informacijos siuntimo adresas, skaitiklių numeriai ir rodmenys, vartojimo duomenys), informacija apie asmenų kreditingumą, kiti duomenys, kurių tvarkymą nustato teisės aktai.
			3. *Teisiniai pagrindai*: BDAR 6 str. 1 d. (b) p., BDAR 6 str. 1 d. (c) p. (konkretūs teisės aktai – LR Geriamojo vandens tiekimo ir nuotekų tvarkymo įstatymas, Geriamojo vandens tiekimo ir nuotekų tvarkymo infrastruktūros naudojimo ir priežiūros taisyklės, Geriamojo vandens tiekimo ir (arba) nuotekų tvarkymo viešosios sutarties standartinių sąlygų aprašas, LR Piniginės socialinės paramos nepasiturintiems gyventojams įstatymas, LR Pridėtinės vertės mokesčio įstatymas ir kt.), BDAR 6 str. 1 d. (a) p. (asmens kodo tvarkymo atvejais), BDAR 6 str. 1 d. (e) p. – Bendrovės teisėtas interesas laiku gauti apmokėjimus
			4. *Duomenų saugojimo terminas*: 10 metų po sutarčių nutraukimo (nepriklausomai nuo nutraukimo pagrindo)
			5. *Duomenų šaltiniai*: patys duomenų subjektai, jų įgalioti asmenys ir kiti šaltiniai (valstybės registrai, savivaldos institucijos, bendrojo naudojimo objektų valdytojai ir kt.)
			6. *Duomenų gavėjai*: Teisės aktų numatytais atvejais duomenys gali būti teikiami valstybės ar vietos savivaldos institucijoms, teisėsaugos institucijoms, teismams, namus administruojantiems subjektams.
		3. **Kitų teisės aktuose numatytų viešojo geriamojo vandens tiekėjo ir/ar nuotekų tvarkytojo teisinių prievolių ir sutarčių su trečiaisiais asmenimis vykdymas:**
			1. *Duomenų subjektai*: Bendrovės klientai, tretieji asmenys ir (arba) jų atstovai.
			2. *Tvarkomi asmens duomenys*: asmenų autentifikavimo duomenys, kontaktiniai duomenys, duomenys apie nekilnojamąjį turtą, kiti duomenys, kurių tvarkymą nustato teisės aktai.
			3. *Teisiniai pagrindai*: BDAR 6 str. 1 d. (b) p., BDAR 6 str. 1 d. (c) p. (konkretūs teisės aktai – LR Geriamojo vandens tiekimo ir nuotekų tvarkymo įstatymas, Geriamojo vandens tiekimo ir nuotekų tvarkymo infrastruktūros naudojimo ir priežiūros taisyklės, Geriamojo vandens tiekimo ir (arba) nuotekų tvarkymo viešosios sutarties standartinių sąlygų aprašas, Infrastruktūros plėtros specialiųjų planų rengimo taisyklės ir kt.)
			4. *Duomenų saugojimo terminas*: 10 metų po sutarčių nutraukimo (nepriklausimai nuo nutraukimo pagrindo) / 10 metų po įsipareigojimų įvykdymo
			5. *Duomenų šaltiniai*: patys duomenų subjektai, jų įgalioti asmenys ir kiti šaltiniai (projektų rengėjai, IS Infostatyba, valstybės registrai, savivaldos institucijos, bendrojo naudojimo objektų valdytojai ir kt.)
			6. *Duomenų gavėjai*: Teisės aktų numatytais atvejais duomenys gali būti teikiami valstybės ar vietos savivaldos institucijoms, teisėsaugos institucijoms, teismams, namus administruojantiems subjektams.
		4. **Prašymų nagrinėjimas bei informacijos apie Bendrovės veiklą ir teikiamas paslaugas teikimas.**
			1. *Duomenų subjektai*: Bendrovės klientai, jų atstovai, tretieji asmenys.
			2. *Tvarkomi asmens duomenys*: asmenų autentifikavimo duomenys, kontaktiniai duomenys, duomenys apie turtą, sandorius, šeiminę bei turtinę padėtį, suvartojimo rodiklius, kiti duomenys, kurių tvarkymą nustato teisės aktai.
			3. *Teisiniai pagrindai*: BDAR 6 str. 1 d. (b) p., BDAR 6 str. 1 d. (c) p. (konkretūs teisės aktai – LR Geriamojo vandens tiekimo ir nuotekų tvarkymo įstatymas ir kt.)
			4. *Duomenų saugojimo terminas*: Bendrųjų dokumentų saugojimo terminų rodyklėje nustatyti terminai (informacijai, teikiamai telefonu – Pokalbių įrašų duomenų tvarkymo taisyklėse nustatyti terminai)
			5. *Duomenų šaltiniai*: patys duomenų subjektai ir kiti šaltiniai.
			6. *Duomenų gavėjai*: teisės aktų numatytais atvejais duomenys gali būti teikiami valstybės ar vietos savivaldos institucijoms, teisėsaugos institucijoms, teismams.
			7. *Kitos nuostatos*: Asmenų, besikreipiančių telefonu ir (ar) elektroniniu paštu autentifikavimo tvarką nustato bendrovėje patvirtintos Klientų aptarnavimo telefonu ir (ar) elektroniniu paštu taisyklės. Specialiąsias nuostatas, susijusias su Bendrovės telefoninių pokalbių įrašų asmens duomenų tvarkymu reglamentuoja Bendrovėje patvirtintos Telefoninių pokalbių įrašų tvarkymo taisyklės.
		5. **Tiesioginė rinkodara ir klientų apklausos:**
			1. *Duomenų subjektai*: Bendrovės klientai, jų atstovai, tretieji asmenys.
			2. *Tvarkomi asmens duomenys*: asmenų autentifikavimo duomenys, kontaktiniai duomenys, kiti duomenys, kurių tvarkymą nustato teisės aktai.
			3. *Teisiniai pagrindai*: BDAR 6 str. 1 d. (a) p.
			4. *Duomenų saugojimo terminas*: 1 metai.
			5. *Duomenų šaltiniai*: duomenų subjektai.
			6. *Duomenų gavėjai*: teisės aktų numatytais atvejais duomenys gali būti teikiami valstybės ar vietos savivaldos institucijoms, teisėsaugos institucijoms, teismams.
		6. **Viešųjų pirkimų organizavimas:**
			1. *Duomenų subjektai*: Fiziniai asmenys, dalyvaujantys organizuojant bei vykdant pirkimus (paklausimus teikiantys asmenys, pirkimo dalyviai, tiekėjai, subtiekėjai, specialistai, kiti dokumentuose, susijusiuose su vykdomais pirkimais, minimi asmenys ir kt.) ir juridinių asmenų, dalyvaujančių organizuojant bei vykdant pirkimus, atstovai.
			2. *Tvarkomi asmens duomenys*: asmenų autentifikavimo duomenys, kontaktiniai duomenys, kiti duomenys, kurių tvarkymą nustato teisės aktai.
			3. *Teisiniai pagrindai*: BDAR 6 str. 1 d. (c) p. (LR Viešųjų pirkimų įstatymas, LR Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymas, kiti teisės aktai)
			4. *Duomenų saugojimo terminas*: 10 metų nuo viešojo pirkimo pabaigos.
			5. *Duomenų šaltiniai*: duomenų subjektai ir kiti šaltiniai.
			6. *Duomenų gavėjai*: teisės aktų numatytais atvejais duomenys gali būti teikiami valstybės ar vietos savivaldos institucijoms, teisėsaugos institucijoms, teismams.
		7. **Pranešėjų apsauga ir korupcijos prevencija**
			1. *Duomenų subjektai*: Fiziniai asmenys ir juridinių asmenų, atstovai, kurių asmens duomenys tvarkomi pranešėjų apsaugos arba korupcijos prevencijos tikslais (pavyzdžiui, darbuotojų giminės arba šeimų nariai, asmenys, apie kurių veikas pranešama ir pan.).
			2. *Tvarkomi asmens duomenys*: pagal poreikį: asmenų autentifikavimo duomenys, duomenys apie giminystės ryšius, duomenys apie darbovietes, duomenys apie galimai atliktas veikas, kontaktiniai duomenys, kiti duomenys, kurių tvarkymą nustato teisės aktai.
			3. *Teisiniai pagrindai*: BDAR 6 str. 1 d. (c) p. (LR Korupcijos prevencijos įstatymas, LR Pranešėjų apsaugos įstatymas, kiti teisės aktai)
			4. *Duomenų saugojimo terminas*: Bendrųjų dokumentų saugojimo terminų rodyklėje nustatyti terminai.
			5. *Duomenų šaltiniai*: bendrovės darbuotojai, duomenų subjektai ir kiti šaltiniai.
			6. *Duomenų gavėjai*: teisės aktų numatytais atvejais duomenys gali būti teikiami valstybės ar vietos savivaldos institucijoms, teisėsaugos institucijoms, teismams.
		8. **Bendrovės valdymo organų narių asmens duomenų tvarkymas**:
			1. *Duomenų subjektai*: bendrovės valdymo organų nariai.
			2. *Tvarkomi asmens duomenys*: asmenų autentifikavimo duomenys, kontaktiniai duomenys, kiti duomenys, kurių tvarkymą nustato teisės aktai, tais atvejais, kai valdymo organų nariams mokamos išmokos (pvz. tantjemos) – banko sąskaitos numeris.
			3. *Teisiniai pagrindai*: BDAR 6 str. 1 d. (c) p. (LR Akcinių bendrovių įstatymas), BDAR 6 str. 1 d. (b) p. (sutarties, sudarytos su atitinkamu valdymo organo nariu, vykdymas),
			4. *Duomenų saugojimo terminas*: Valdymo organų narių asmens duomenys, kurių saugojimo terminai yra reglamentuoti Bendrųjų dokumentų saugojimo terminų rodyklėje, patvirtintoje Lietuvos vyriausiojo archyvaro įsakymu, saugomi minėtoje rodyklėje nurodytais terminais. Kiti tvarkomi valdymo organų narių duomenys saugomi ne ilgiau, nei reikia atitinkamiems tikslams pasiekti.
			5. *Duomenų šaltiniai*: duomenų subjektai ir kiti šaltiniai.
			6. *Duomenų gavėjai*: teisės aktų numatytais atvejais duomenys gali būti teikiami valstybės ar vietos savivaldos institucijoms, teisėsaugos institucijoms, teismams.
		9. **Bendrovės akcininkų (fizinių asmenų) ir bendrovės akcininkų (juridinių asmenų) atstovų asmens duomenų tvarkymas**:
			1. *Duomenų subjektai*: bendrovės akcininkai (fiziniai asmenys) ir Bendrovės akcininkų (juridinių asmenų) atstovai.
			2. *Tvarkomi asmens duomenys*: asmenų autentifikavimo duomenys, kontaktiniai duomenys, kiti duomenys, kurių tvarkymą nustato teisės aktai, tais atvejais, kai akcininkams (fiziniams asmenims) mokami dividendai – banko sąskaitos numeris.
			3. *Teisiniai pagrindai*: BDAR 6 str. 1 d. (c) p. (LR Akcinių bendrovių įstatymas)
			4. *Duomenų saugojimo terminas*: Asmens duomenys, kurių saugojimo terminai yra reglamentuoti Bendrųjų dokumentų saugojimo terminų rodyklėje, patvirtintoje Lietuvos vyriausiojo archyvaro įsakymu, saugomi minėtoje rodyklėje nurodytais terminais. Kiti tvarkomi duomenys saugomi ne ilgiau, nei reikia atitinkamiems tikslams pasiekti.
		10. **Bendrovės darbuotojų ir kandidatų į darbuotojus asmens duomenų tvarkymą** reglamentuoja Bendrovėje patvirtintos Darbuotojų asmens duomenų tvarkymo politika.
		11. **Bendrovės interneto svetainės renkamų asmens duomenų tvarkymą** reglamentuoja Bendrovės interneto svetainės privatumo politika**.**

## DUOMENŲ SUBJEKTO TEISĖS

* 1. Bendrovė užtikrina duomenų subjektų teises pagal Reglamentą ir kitus teisės aktus.
	2. Duomenų subjekto teisės įgyvendinamos vadovaujantis Bendrovės vadovo patvirtintomis Duomenų subjekto teisių įgyvendinimo taisyklėmis.

## DUOMENŲ APSAUGOS PAREIGŪNAS

* 1. Laikantis Reglamento nustatytų reikalavimų, Bendrovėje paskiriamas duomenų apsaugos pareigūnas, kurio pareiga yra skatinti Bendrovėje asmens duomenų apsaugos kultūrą bei atlikti kitas su Reglamento įgyvendinimu susijusias funkcijas.
	2. Apie paskirtą duomenų apsaugos pareigūną bendrovė informuoja Valstybinę duomenų apsaugos inspekciją.
	3. Bendrovėje paskirto duomenų apsaugos pareigūno kontaktai skelbiami Bendrovės interneto svetainėje.
	4. Duomenų subjektai gali kreiptis į duomenų apsaugos pareigūną su asmens duomenų tvarkymu ir duomenų subjekto teisėmis susijusiais klausimais.
	5. Duomenų apsaugos pareigūnas atlieka tik Reglamento 39 straipsnyje įtvirtintas užduotis ir nėra tiesiogiai atsakingas už Reglamento nuostatų nesilaikymą Bendrovei tvarkant asmens duomenis.

## BAIGIAMOSIOS NUOSTATOS

* 1. Ši Politika taikoma Bendrovės darbuotojams, tvarkantiems asmens duomenis, nepriklausomai nuo jų priėmimo į darbą sąlygų ir kitiems asmenims, kurie eidami savo pareigas ar vykdydami sutartis turi prieigą ar kitaip sužino asmens duomenis.
	2. Ši Politika asmens duomenų tvarkymui taikoma tiek, kiek atskirai duomenų kategorijai priskirtų asmens duomenų nereguliuoja specialieji Bendrovės vidaus teisės aktai.
	3. Už tinkamo ir teisėto asmens duomenų tvarkymo principų laikymosi kontrolę Bendrovėje atsakingi Bendrovės vadovas ir Bendrovės vadovo įsakymais paskirti darbuotojai.
	4. Bendrovės vadovo įsakymu paskirti darbuotojai, turintys prieigą prie asmens duomenų ir teisę juos tvarkyti, už neteisėtus, šiai Politikai ir kitiems teisės aktams prieštaraujančius veiksmus atsako Lietuvos Respublikos teisės aktų nustatyta tvarka.
	5. Ši Politika peržiūrima ir, esant poreikiui, atnaujinama, reguliariai, bet ne rečiau kaip vieną kartą per dvejus kalendorinius metus.
	6. Asmens duomenų saugumo priemonės nustatomos atsižvelgiant į Valstybinės duomenų apsaugos inspekcijos reikalavimus, galiojančius teisės aktus bei atliekant asmens duomenų rizikos vertinimą.
	7. Bendrovės darbuotojai turi imtis priemonių, kad būtų užkirstas kelias atsitiktiniam ar neteisėtam asmens duomenų sunaikinimui, pakeitimui, atskleidimui, taip pat bet kokiam kitam neteisėtam tvarkymui, saugodami dokumentus bei duomenų rinkmenas tinkamai ir saugiai bei vengiant nereikalingų kopijų darymo.
	8. Bendrovėje įvykus duomenų saugumo incidentui, apie tai nedelsiant informuojamas įgaliotas asmuo. Pažeidimų valdymas ir tyrimas vykdomas vadovaujantis bendrovėje patvirtintomis Asmens duomenų saugumo pažeidimų valdymo taisyklėmis.
	9. Bendrovės darbuotojai ir (ar) kiti Bendrovėje paskirti atsakingi asmenys, turintys prieigą prie bendrovėje tvarkomų asmens duomenų, su šia Politika ir jos pakeitimais supažindinami Bendrovės nustatyta tvarka. Už supažindinimą su Politika atsakingas Bendrovės vadovo įsakymu paskirtas asmuo.
	10. Ši Politika yra viešai skelbiama bendrovės interneto svetainėje [www.drusvand.lt](http://www.drusvand.lt).